Úrad vlády Slovenskej republiky

NÁVRH

UZNESENIE

vlády Slovenskej republiky

k návrhu na použitie prostriedkov štátneho rozpočtu, uvedených v zákone NR SR o štátnom rozpočte na rok 2001 v kapitole Všeobecná pokladničná správa - Rezerva na projekty riešenia problémov rómskej komunity - II. časť

												

Číslo uznesenia:

Zo dňa:

Číslo materiálu:

Predkladateľ:				Pál Csáky, podpredseda vlády SR

Podnet:				plán práce Vlády SR na rok 2001

Stupeň utajenia:

Vláda Slovenskej republiky

Vláda

A. s c h v a ľ u j e

A.1 návrh na použitie prostriedkov štátneho rozpočtu, uvedených v zákone NR SR o štátnom rozpočte na rok 2001 v kapitole Všeobecná pokladničná správa - Rezerva na projekty riešenia problémov rómskej komunity - II. časť

B. u k l a d á

ministerke financií SR

B.1 

uvoľniť finančné prostriedky z kapitoly VPS v celkovej sume 3 755 600 Sk do rozpočtových kapitol nasledovne

-Úrad vlády SR, bežné výdavky v sume 1 843,6 tis. Sk
- Ministerstvo kultúry SR, bežné výdavky v sume 350 tis. Sk
- Slovenská televízia Bratislava, bežné výdavky v sume 260 tis. Sk
- Krajský úrad Prešov, bežné výdavky v sume 470 tis. Sk
- Krajský úrad Banská Bystrica, bežné výdavky v sume 217 tis. Sk
- Krajský úrad Trnava, bežné výdavky v sume 140 tis. Sk
- Krajský úrad Košice, bežné výdavky v sume 475 tis. Sk

Vykoná:

ministerka financií SR

Príloha k uzneseniu vlády SR
								 č.

Návrh
na použitie prostriedkov štátneho rozpočtu, uvedených v zákone NR SR o štátnom rozpočte na rok 2001 v kapitole Všeobecná pokladničná správa - Rezerva na projekty riešenia problémov rómskej komunity - II časť

- Úrad vlády SR - na bežné výdavky v sume 1 399 500 Sk ako príspevok na prezentáciu rómskych aktivít v Európskom parlamente v Bruseli a v Rade Európy v Štrasburgu v zmysle projektu "Rómsky sen", ktorý je uvedený v prílohe tohto materiálu

- Úrad vlády SR - na bežné výdavky v sume 300 tis. Sk ako príspevok na výdavky súvisiace s organizačnými zmenami na Sekretariáte splnomocnenca vlády SR na riešenie problémov rómskej menšiny

- Úrad vlády SR - na bežné výdavky v sume 44 100 Sk ako príspevok na dokončenie publikácie "Vec spoločná" z medzinárodnej konferencie Rešpektovanie a ochrana základných ľudských práv minorít v činnosti orgánov pre uplatňovanie práva

- Úrad vlády SR - na bežné výdavky v sume 100 000 Sk ako príspevok na dotlač a distribúciu 1000 ks adresára mimovládnych organizácií, ktoré sa venujú rómskej problematike INFO:ROMA-ADRESÁR pre pracovníkov verejnej správy

- Ministerstvo kultúry SR - na bežné výdavky v sume 320 000 Sk ako príspevok na vydanie publikácie Ľudské práva - práva menšín - systém ochrany pre Vydavateľstvo Lilium Aurum a na bežné výdavky v sume 30 000 Sk ako príspevok na vydanie rómskeho tematického čísla pre Vydavateľstvo Dilema

- Slovenská televízia Bratislava -  na bežné výdavky vsume 260 tis. Sk ako príspevok na pokračovanie projektu Tolerancia - príprava štyroch nových videoklipov

- Krajský úrad Prešov - na bežné výdavky v sume 150 tis. Sk ako príspevok na nákup unimobuniek na dočasné ubytovanie rómskych rodín po požiari v obci Čičava - okres Vranov nad Topľou a bežné výdavky 320 tis. Sk ako príspevok na zamestnanie dvoch sociálnych pracovníkov obecnou samosprávou Svinia v rámci kanadsko-slovenského projektu

- Krajský úrad Banská Bystrica - na bežné výdavky v sume 92 tis. Sk ako príspevok na prípravu projektovej práce na rekonštrukciu materskej školy v obci Čakanovce, subjekt: Občianske združenie pre výchovu rómskyh detí v Čakanovciach a na bežné výdavky v sume 125 tis. Sk ako príspevok na dokončenie vodovodou na ulici Dolná Hôšťa v obci Rimavská Seč (na základe odporúčania okresného hygienika - na vylúčenie používania zdravotne závadnej vody)

- Krajský úrad Trnava - na bežné výdavky v sume 140 tis. Sk pre Akadémiu vzdelávania v Dunajskej Strede na podporu projektu Sociálno-psychologický výcvik dospelých Rómov

- Krajský úrad Košice - na bežné výdavky v sume 380 tis. Sk ako príspevok na prípravu projektovej dokumentácie obnoveného mosta v obci Vysoká nad Uhom (starý most, ktorý vedie do časti obce, kde žije početná rómska komunita, je v životu nebezpečnom stave) a na bežné výdavky v sume 95 tis. Sk ako príspevok na realizovanie projektu Malá rodinná škola pre rómsku komunitu pre Slovenský Červený kríž v Trebišove.